Document ID: /roh_data/filtered/fineweb-2-filterrobots_roh.jsonl.gz/71109

Informationen Coronavirus
Infurmaziuns coronavirus
Informazioni coronavirus
Mesiras cunter il coronavirus en il chantun Grischun
A partir da glindesdi, ils 18 da schaner èn serrads las butias, ils negozis ed ils martgads.
Admess èsi d'ir a prender al lieu rauba empustada.
La regulaziun che negozis, butias, negozis da tancadis e kioscs ston restar serrads a partir da las 19.00 sco er las dumengias, vegn abolida per ils 18 da schaner.
Las patrunas ed ils patruns èn obligads d'ordinar homeoffice dapertut, nua che quai è pussaivel sin basa dal tip d'activitad e realisabel cun lavur e custs raschunaivels.
Exceptads da l'obligaziun da purtar ina mascrina èn uffants fin 12 onns, sco er persunas che pon cumprovar ch'ellas na pon betg purtar ina mascrina per motivs medicinals; per cumprovar ils motivs medicinals dovri in attest d'ina persuna spezialisada che ha il dretg da pratitgar sia professiun en atgna responsabladad professiunala tenor la Lescha davart las professiuns medicalas u tenor la Lescha davart las professiuns psicologicas.
Applicaziun correcta da mascrinas (UFSP)
Occurrenzas publicas èn scumandadas fin ils 28 da favrer 2021.
Occurrenzas, scuntradas ed activitads da passa 5 persunas (incl. uffants) en il rom privat èn scumandadas. Quai vala er per inscunters spontans en parcs, sin plazzas, sin sendas da spassegiar e.u.v. I vegn recumandà urgentamain da limitar las scuntradas a duas chasadas.
Restaurants (er en territoris da skis), bars, manaschis da club, discotecas ed indrizs sumegliants èn serrads.
Restaurants e bars colliads cun in hotel dastgan servir ils giasts da l'agen hotel da las 06.00 fin las 23.00. Per maisa dastga la grondezza d'ina gruppa da giasts importar maximalmain 4 persunas; excepziuns: geniturs cun ils agens uffants (1 famiglia per maisa).
Instituziuns da wellness dals hotels unicamain per ils giasts da l'hotel.
Ils territoris da skis restan averts per entant.
Obligaziun da purtar ina mascrina per tut las persunas sin tut l'areal da scola.
Manaschis da servetsch restan serrads tranter las 19.00 e las 6.00 sco er las dumengias.
Las gestiunarias ed ils gestiunaris da stabiliments e da manaschis accessibels al public, inclusiv instituziuns da furmaziun, sco er organisaturas ed organisaturs d'occurrenzas ston elavurar e realisar in concept da protecziun.
Weitere Informationen des Kantons zu Schutzkonzepten
Vorgaben des BAG für Schutzkonzepte und Grossveranstaltungen des BAG
FAQ – Erweiterter Einsatz von Schnelltests
Verordnung 3 über Massnahmen zur Bekämpfung des Coronavirus
Verordnung über Massnahmen in der besonderen Lage zur Bekämpfung der
Covid-19-Epidemie
Plakat: Bund verstärkt Massnahmen gegen Coronavirus
Qua sto vegnir purtada ina mascrina